Diari Oficial de la Generalitat Valenciana


Sumari del DOGV 3937, del 12-02-2001 (2001/892)

Notificació de la resolució del recurs d'alçada número R-490/1999.
------------------------------------------------------------------

### Dades del document

Número de DOGV
:   3937

Data del DOGV
:   12-02-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/892


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs d'alçada número R-490/1999. [2001/A892]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar al senyor Àngel Martín Traver, avinguda de València, 41, 4a, 12962 Castelló de la Plana, la resolució del recurs d'alçada amb el número de referència interna R-490/1999.
  
«Resolució
  
Examinat el recurs d'alçada formulat pel senyor Àngel Martín Traver contra la resolució del Servei Territorial d'Arquitectura i Habitatge de Castelló, en l'expedient instruït per a la concessió de pròrroga de la subsidiació del tipus d'interés del préstec qualificat per l'adquisició d'un habitatge a preu taxat número 12/1T/0289/1994/040.
  
Antecedents de fet
  
1. L'interessat, titular d'un préstec qualificat concedit per Argentaria, acollit al Reial Decret 1.932/1991, de 20 de desembre, i destinat a l'adquisició de l'habitatge situat a Castelló de la Plana, avinguda de València número 41, 4t, 13a, va presentar, en el Servei Territorial d'Arquitectura i Habitatge de Castelló, la sol·licitud de pròrroga de subsidiació del tipus d'interés del mencionat préstec, el dia 3 d'agost de 1999.
  
2. Per mitjà d'un escrit de data 5 d'agost de 1999, el Servei Territorial va requerir l'interessat, en els termes establits en l'article 71 de la Llei 30/1992, de 26 de novembre, perquè acreditara, entre d'altres punts, el següent:
  
- Certificat d'empadronament en l'habitatge objecte de la sol·licitud d'ajudes, com a mínim des d'octubre de 1994.
  
Amb data 7 de setembre de 1999, l'interessat presenta el certificat d'empadronament. En aquest consta que va figurar empadronat des del 20 d'octubre de 1994 fins al 30 d'abril de 1996, i que causà novament alta en el mateix domicili el dia 29 de gener de 1999.
  
3. En vista de la documentació presentada i finalitzada la instrucció de l'expedient, el Servei Territorial informa a l'interessat dels motius que servirien de base a la proposta de resolució desestimatòria de la seua sol·licitud i, amb caràcter previ a la redacció d'aquesta, li concedeix el tràmit d'audiència de l'expedient, perquè poguera presentar, en el termini de 15 dies naturals, les al·legacions i/o documents que estimara pertinent en defensa dels seus interessos.
  
Segons consta en el revers del justificant de recepció que es troba en l'expedient, la dita notificació va ser rebuda per l'interessat, amb data 21 de setembre de 1999.
  
4. Complit el període d'audiència sense que es presentara cap al·legació ni cap documentació en la seua defensa, el Servei Territorial dicta, en data 8 d'octubre de 1999, la resolució, per la qual es denega la sol·licitud de pròrroga de la subsidiació sol·licitada, per incompliment del que disposa l'article 8.1.c en relació amb els articles 3 i 4 del Reial Decret 1932/1991, de 20 de desembre, sobre mesures de finançament d'actuacions protegibles en matèria d'habitatge, ja que va quedar acreditat que el sol·licitant no té la seua residència habitual i permanent en l'habitatge objecte de les ajudes (el certificat municipal d'empadronament presentat, indica que vosté, des del 20 d'abril de 1996 fins al 29 de gener de 1999, no ha estat empadronat en l'habitatge objecte de les ajudes).
  
5. Contra la citada resolució interposa un recurs d'alçada en temps i forma el senyor Àngel Martín Traver, amb les al·legacions i la documentació que consten en aquest i que no vam remetre en benefici de la brevetat.
  
Fonaments de dret
  
1. Aquesta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 225/1999, de 15 de desembre, del Govern Valencià (DOGV núm. 3648 de 20 de desembre).
  
2. El que disposen els articles 107, 110, 114 i 115, de la LRJAP i PAC, quant a l'admissió i tramitació del recurs d'alçada.
  
3. De conformitat amb el que estableix l'article 8.1.c en relació amb els articles 3 i 4 del Reial Decret 1.932/1991, de 20 de desembre, i l'article 5.c del Decret 55/1992, de 30 de març, del Govern Valencià, serà requisit imprescindible, entre altres, per a accedir a les subvencions econòmiques sol·licitades, que l'habitatge adquirit siga ocupat dins dels tres mesos següents a la seua entrega, i que es destine a residència habitual i permanent del beneficiari de les ajudes.
  
4. En el cas que ens ocupa, examinada la documentació que es troba en l'expedient, es comprova que l'interessat, des del 20 d'abril de 1996 al 29 de gener de 1999 no ha estat empadronat en l'habitatge objecte de la sol·licitud d'ajudes, per la qual cosa, en aquest sentit s'estima correcta la resolució dictada pel cap del Servei Territorial. No obstant l'anterior, atenent criteris d'idoneïtat, vam considerar que l'escrit del tinent d'alcalde de Castelló de la Plana, de data 24 de juny de 1999, presentat inicialment a l'expedient, complementa els efectes d'obtenció de la pròrroga de subsidiació sol·licitada, la qual cosa consta en el certificat d'inscripció al padró, subscrita igualment pel senyor Joaquín Borrás Llorens, i en conseqüència, que la documentació aportada per l'interessat, és justificativa del compliment del requisit exigit en l'article 8.1.c en relació amb els articles 3 i 4 del Reial Decret 1.932/1991, de 20 de desembre, ja que una decisió en sentit contrari, prescindint de contemplar les circumstàncies concretes del cas, podria induir a una aplicació purament rigorista del procediment reglat, la qual cosa suposaria una sacrifici del fi perseguit, que, en aquest camp de l'actuació administrativa, és el procurar l'accés a una habitatge a aquelles persones econòmicament menys afavorides.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de la legislació de general i pertinent aplicació i de conformitat amb la proposta de resolució de la Divisió d'Habitatge, resolc:
  
Estimar el recurs d'alçada formulat pel senyor Àngel Martín Traver contra la Resolució del Servei Territorial d'Arquitectura i Habitatge de Castelló, de data 8 d'octubre de 1999, que queda revocada.
  
Contra la present resolució que, posa fi a la via administrativa, es podrà interposar un recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la notificació d'aquesta, segons els articles 10.1.a i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga exercitar qualsevol altre recurs que s'estime oportú.
  
València, 18 de juliol de 2000.- El director general d'Arquitectura i Habitatge: José Mª García Zarco.»